Bejaarde egpaar tydens plaasaanval geskietArgieffoto ŉ Egpaar, in hul 70’s, is Sondag helder oordag op hul plaas in Vrede in die Vrystaat oorval en geskiet. “Besonderhede oor die voorval is nog nie duidelik nie, aangesien albei slagoffers met ŉ helikopter na ŉ gespesialiseerde hospitaal in Alberton, Gauteng, geneem is,” het konst. Masilela Langa, woordvoerder van die polisie, aan Maroela Media gesê. “Paramedici het bevestig die pasiënte is op die toneel gestabiliseer voor hulle na die hospitaal gehaas is.” Volgens Langa is die egpaar deur twee mans oorval. Een van die verdagtes was glo vroeër ŉ werker op die plaas. Langa het versoek dat die egpaar se name nog weerhou word totdat die familie in kennis gestel is.